

REPUBLIKA HRVATSKA

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_ 2023.

Na temelju članka 35. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19. i 144/20) i članka 33. Statuta Općine Sveta Nedelja („Službene novine Općine Sveta Nedelja“, broj 11/18. i 3/21) Općinsko vijeće Općine Sveta Nedelja na sjednici održanoj dana \_\_\_\_\_\_\_\_\_\_\_\_\_ 2023. godine godine donosi

**O D L U K U**

**o donošenju Akcijskog plana energetski održivog razvoja**

**i prilagodbe klimatskim promjenama (SECAP) Općine Sveta Nedelja**

**Članak 1.**

Donosi se Akcijski plan energetski održivog razvoja i prilagodbe klimatskim promjenama (SECAP) Općine Sveta Nedelja.

**Članak 2.**

Akcijski plan energetski održivog razvoja i prilagodbe klimatskim promjenama (SECAP) Općine Sveta Nedelja izradilo je Trgovačko društvo IDEO PLAN j.d.o.o. Pula, Mletačka 12.

¸

**Članak 3.**

Akcijski plan energetski održivog razvoja i prilagodbe klimatskim promjenama (SECAP) Općine Sveta Nedelja nalazi se u prilogu ove Odluke i njezin je sastavni dio.

**Članak 4.**

Ova Odluka stupa na snagu osmoga dana od dana objave u „Službenim novinama Općine Sveta Nedelja“.

**Predsjednik**

**Općinskog vijeća**

**Nenad Radičanin**

**O b r a z l o ž e n j e**

**Pravna osnova**

Pravna osnova za donošenje Odluke o donošenju Akcijskog plana energetski održivog razvoja i prilagodbe klimatskim promjenama (SECAP) Općine Sveta Nedelja sadržana je u članku 35. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19. i 144/20) i članku 33. Statuta Općine Sveta Nedelja („Službene novine Općine Sveta Nedelja“, broj 11/18. i 3/21).

**Razlozi za donošenje akta**

Europsko vijeće postavilo je kao jedan od četiri glavna prioriteta Strateškog programa za razdoblje 2019 – 2024. izgradnju klimatski neutralne, zelene, pravedne i socijalne Europe te je podržalo postizanje klimatski neutralne EU do 2050.

Zakon o klimatskim promjenama i zaštiti ozonskog sloja (“Narodne novine”, broj 127/19) definira politiku niskougljičnog razvoja i prilagodbe klimatskim promjenama.

Klimatske promjene predstavljaju rastuću prijetnju za održivi razvoj Hrvatske koja je naročito ranjiva na klimatske promjene i prave velike štete od ekstremnih vremenskih nepogoda koje će s klimatskim promjenama biti učestalije i intenzivnije. Stoga je glavni cilj jačati otpornost Hrvatske na klimatske promjene ulaganjem u mjere prilagodbe klimatskim promjenama kako bi se smanjile štete koje nastaju od ekstremnih vremenskih nepogoda i već nastalih klimatskih promjena.

Ključnu ulogu u provedbi mjera niskougljičnog razvoja i mjera prilagodbe klimatskim promjenama ima lokalna i regionalna samouprava koja u svojim planskim dokumentima treba definirati prioritetne mjere za svoje teritorijalno područje.

Za poduzimanje aktivnosti na lokalnoj razini, pored Programa ublažavanja, prilagodbe klimatskim promjenama i zaštite ozonskog sloja (Program) koje su obvezne donijeti županije, Grad Zagreb i veliki gradovi, relevantni su i Akcijski planovi održivog energetskog razvoja i prilagodbe klimatskim promjenama (SECAP) koji sadrže međunarodnu metodologiju za praćenje smanjenja emisija stakleničkih plinova i popis mjera prilagodbe klimatskim promjenama.

Ciljevi SECAP-a su smanjenje emisije CO2 i povećanje otpornosti prema klimatskim promjenama.

Upravo u tom cilju Fond za zaštitu okoliša i energetsku učinkovitost u mjesecu srpnju 2021. godine objavio je Javni poziv za neposredno sufinanciranje radnih podloga za izradu Programa ili SECAP-a i/ili izvješća o njihovoj provedbi.

Svrha odnosnog Javnog poziva bila je potaknuti i dati podršku lokalnoj i regionalnoj samoupravi da prihvati klimatske ciljeve smanjenja emisije stakleničkih plinova i cilj prilagodbe klimatskim promjenama odnosno potaknuti dionike na lokalnoj i regionalnoj razini da sagledaju utjecaj klimatskih promjena na njihovom području, da ocjene stupanj ranjivosti i rizika od klimatskih promjena za ključne sektore na njihovom području.

Program i SECAP predstavljaju ključne dokumente lokalne i regionalne razine koji na bazi izvješća o stanju okoliša treba da ocjene utjecaj ranjivosti i rizika na klimatske promjene kao i sociogospodarskih kretanja te identificiraju prioritetne mjere ublažavanja klimatskih promjena poput energetske učinkovitosti, korištenja obnovljivih izvora energije te mjere prilagodbe klimatskim promjenama.

Odnosni dokumenti razrađuju dugoročne utjecaje klimatskih promjena na području lokalne i regionalne zajednice te daju mjerljive ciljeve i rezultate vezane uz smanjenje potrošnje energije i emisija CO2 te omogućuju lokalnoj i regionalnoj zajednici planiranje identificiranih mjera odnosno pokretanje konkretnih projekata za realizaciju propisanih mjera te mogućnost prijave za financiranje provedbe kroz različite EU i nacionalne fondove čime će se doprinijeti realizaciji ciljeva do 2050. godine

Budući su pravo na korištenje sredstava Fonda za zaštitu okoliša i energetsku učinkovitost mogle ostvariti jedinice lokalne i područne (regionalne) samouprave, to je Općina Sveta Nedelja u mjesecu rujnu podnijela zahtjev na odnosni Javni poziv za sufinanciranje izrade radnih podloga za izradu Akcijskog plana energetski održivog razvoja i prilagodbe klimatskim promjenama (SECAP) Općine Sveta Nedelja.

Izrada radnih podloga za Akcijski plan energetski održivog razvoja i prilagodbe klimatskim promjenama (SECAP) Općine Sveta Nedelja i izrada samog Akcijskog plana (SECAP-a) Općine Sveta Nedelja povjerena je Trgovačkom društvu IDEO PLAN j.d.o.o. Pula, Mletačka 12 temeljem Zaključaka Općinske načelnice KLASA: 024-03/22-01/002, URBROJ: 2163-32-02-22-12 od 9. veljače 2022. godine i KLASA: 024-03/22-01/011, URBROJ: 2163-32-02-22-6 od 14. studenoga 2022. godine.

Općini Sveta Nedelja odobrena su sredstva pomoći Fonda za zaštitu okoliša i energetsku učinkovitost za neposredno sufinanciranje radnih podloga za izradu SECAP-a Odlukom Fonda br. 2021/006996 o odabiru korisnika i dodjeli sredstava Fonda KLASA: 351-04/21-32/32, URBROJ: 563-02-2/206-21-3 od 5. studenoga 2021. godine te su joj temeljem sklopljenog Ugovora br. 2022/013819 dana 15. prosinca 2022. godine isplaćena sredstva u iznosu od 34.500,00 kuna s PDV-om što čini 40% procijenjenih i opravdanih troškova.

Preostalih 60 % sredstava za izradu radnih podloga za SECAP Općine Sveta Nedelja te cjelokupna sredstava za njegovu izradu osigurala je Općina iz svojih proračunskih sredstava.

**Pojašnjenje Nacrta akta**

Akcijski plan energetski održivog razvoja i prilagodbe klimatskim promjenama (SECAP) Općine Sveta Nedelja predstavlja ključni planski dokument općinske razine koji na bazi prikupljenih podataka o zatečenom stanju identificira te daje precizne i jasne odrednice za provedbu projekata i mjera energetske učinkovitosti, korištenja obnovljivih izvora energije, prilagodbe učincima klimatskih promjena i ublažavanju klimatskih promjena.

Odnosni plan se fokusira na dugoročne utjecaje klimatskih promjena na području Općine Sveta Nedelja, uzima u obzir, s jedne strane trenutnu razinu energetske učinkovitosti, korištenja obnovljivih izvora energije, a s druge strane resurse i potencijale poboljšanja energetske učinkovitosti i korištenja obnovljivih izvora energije. Temeljem navedenog, definiraju se jasni, mjerljivi i realno ostvarivi ciljevi s pripadajućim mjerama i indikatorima.

Predmetni Nacrt SECAP-a sadržava analizu stanja u ključnim ranjivim sektorima u kojem se naglašava integracija prilagodbe klimatskim promjenama, prikaz potencijala obnovljivih izvora energije, bazni inventar emisija CO2, mjere ublažavanja učinaka klimatskih promjena i mjere prilagodbe klimatskim promjenama.

Provedba planiranih mjera ublažavanja učinaka klimatskih promjena i mjera prilagodbe klimatskim promjenama nije u isključivoj nadležnosti Općine Sveta Nedelja, nego svih lokalnih dionika. Općina treba osigurati maksimalnu participaciju i angažiranost ključnih dionika na svom području.

**Potreba provedbe postupka strateške procjene odnosno ocjene o potrebi strateške procjene utjecaja Akcijskog plana na okoliš**

Prema pribavljenom Mišljenju Upravnog odjela za održivi razvoj Istarske županije KLASA: 351-03/22-01/183, URBROJ: 2163-08-02/5-23-02 od 17. siječnja 2023. godine za Akcijski plan energetski održivog razvoja i prilagodbe klimatskim promjenama (SECAP) Općine Sveta Nedelja nije potrebno provesti postupak ocjene o potrebi strateške procjene.

**Savjetovanje s javnošću o Nacrtu akta**

Da bi se omogućilo javnosti da se uključi u postupak donošenja Akcijskog plana energetski održivog razvoja i prilagodbe klimatskim promjenama (SECAP) Općine Sveta Nedelja, o Nacrtu odnosnog Akcijskog plana provest će se internetsko savjetovanje s javnošću.

Naime, prema odredbi članka 11. Zakona o pravu na pristup informacijama jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

S obzirom da se radi o planskom dokumentu koji utječe na interese građana i pravnih osoba, to će se o Nacrtu Akcijskog plana energetski održivog razvoja i prilagodbe klimatskim promjenama (SECAP) Općine Sveta Nedelja provesti internetsko savjetovanje s javnošću u trajanju od 30 dana.

Nacrt Akcijskog plana energetski održivog razvoja i prilagodbe klimatskim promjenama (SECAP) Općine Sveta Nedelja i Nacrt Odluke o donošenju Akcijskog plana javno će se objaviti na službenoj internetskoj stranici Općine Sveta Nedelja te će se time omogućiti javnosti da za vrijeme trajanja internetskog savjetovanja dostavi svoje prijedloge, primjedbe i mišljenja na iste.

Po provedbi savjetovanja s javnošću Općinska načelnica Općine Sveta Nedelja utvrdit će Prijedlog Odluke o donošenju Akcijskog plana energetski održivog razvoja i prilagodbe klimatskim promjenama (SECAP) Općine Sveta Nedelja čiji će sastavni dio biti Prijedlog Akcijskog plana u koji će se ugraditi svi prihvaćeni prijedlozi, primjedbe i mišljenja javnosti ukoliko ih bude bilo te ukoliko su ista zakonita i stručno utemeljena, nakon čega će se tako utvrđeni Prijedlog zajedno s Izvješćem o provedenom savjetovanju s javnošću uputiti na mišljenje Odboru za prostorno uređenje, graditeljstvo, komunalne poslove i zaštitu okoliša, a potom Općinskom vijeću Općine Sveta Nedelja, kao donositelju akta, na razmatranje i donošenje.

**Financijska sredstva**

Provedba mjera predviđenih SECAP-om zahtjeva značajna financijska sredstva, pa je neophodno potrebno uz lokalne izvore financiranja uključiti i druge izvore financiranja i to regionalne, nacionalne i europske izvore, pri čemu bi naglasak trebao biti na financiranju bespovratnim sredstvima iz EU i nacionalnih fondova.

**Jedinstveni upravni odjel**